शिविर लगाकर बताएंगे कितने आवेदनों पर होगी सुनवाई
जशपुरनगर | लोक सुराज अभियान के दूसरे चरण में 2 अप्रैल तक आवेदनों का निराकरण संबंधित विभागों के द्वारा किया जाएगा। आवेदकों को उनके आवेदन की जानकारी देने के लिए तीसरे और अंतिम चरण में 3 अप्रैल से 20 मई तक जिले के 53 स्थानों पर समाधान शिविरों का आयोजन किया जाएगा। जिसमें ग्रामीणों क्षेत्रों में 46 स्थानों पर और नगरीय क्षेत्रों में 7 स्थानों पर शिविर लगेंगे। इनमें निराकरण की जानकारी दी जाएगी।
आठ से दस ग्राम पंचायतों के कलस्टर पर एक समाधान शिविर का आयोजन किया जाएगा। इस दौरान मुख्यमंत्री, अन्य मंत्रीगण, शासन के वरिष्ठ अधिकारी समाधान शिविरों का औचक निरीक्षण करेंगे और आवेदनों के निराकरण के संबंध में जानकारी लेंगे। ग्रामीण क्षेत्रों में 3 अप्रैल को मनोरा के सोनक्यारी, फरसाबहार के अंकिरा में समाधान शिविर का आयोजन किया जाएगा। 5 अप्रैल को बगीचा के पेटा, पत्थलगांव के गाला में, 7 को मनोरा के सरडीह, कुनकुरी के बोड़ाकछार, 8 को बगीचा के सुलेसा, पत्थलगांव के चंदागढ़, 10 को जशपुर के लोखंडी, दुलदुला के चरईडांड में, 12 को बगीचा के गायबुड़ा में, पत्थलगांव के बनगांव के, 13 को जशपुर के लोदाम, फरसाबहार के लवाकेरा में, 17 को कुनकुरी के लोधमा, बगीचा के साहीडांड, पथलगांव के कछार, 20 को मनोरा के डूमरटोली में, फरसाबहार के भेलवां में, 21 को कांसाबेल के जुमईकेला, पत्थलगांव के डूमरबहार में समाधान शिविर का आयोजन किया जाएगा। इसी तरह 24 अप्रैल को जशपुर के नीमगांव, कुनकुरी के फरसाकानी, 26 को कांसाबेल के चिड़ौरा, 27 को जशपुर के जुरगुम और दुलदुला के कस्तुरा, 28 को बगीचा के टटकेला, पत्थलगांव के पाकरगांव में, 1 मई को जशपुर के सिटोंगा, कुनकुरी के चटकपुर, 3 को फरसाबहार के गंझियाडीह, बगीचा के महुआ, 4 को कांसाबेल के सेमरकछार, पत्थलगांव के कुकुरगांव, 5 को कुनकुरी के केराडीह, 8 को फरसाबहार के पंडरीपानी, बगीचा के गुड़लू, 11 को दुलदुला के विपतपुर और पत्थलगांव के बागबहार में, 13 को मनोरा के घाघरा, फरसाबहार के जबला, 15 को कुनकुरी के रजौटी, बगीचा के हर्राडीपा, 17 को कांसाबेल के चोंगरीबहार, 19 को बगीचा के घोघर और पत्थलगांव के सुरेशपुर में समाधान शिविर का आयोजन किया जाएगा।
यहां लगेंगे शिविर
नगरीय क्षेत्र में 19 अप्रैल को नगर पंचायत कुनकुरी के वार्ड क्रमांक 13, बगीचा के वार्ड क्रमांक 12 और कोतबा के वार्ड क्रमांक 10 में समाधान शिविर का आयोजन किया जाएगा। 26 अप्रैल को पत्थलगांव के वार्ड क्रमांक 14 में, जशपुर नगर पालिका के वार्ड क्रमांक 8 में 5 मई को और वार्ड क्रमांक 20 में 17 मई को, नगर पंचायत पत्थलगांव में वार्ड क्रमांक 2 में 20 मई को शिविर का आयोजन किया जाएगा।
hin_Deva hin_Deva hin_Deva hin_Deva hin_Deva